། དེ་ནས་ལྷ་སྟ་གོན་རྗེས། དམ་པ་རིགས་བརྒྱའི་བསྐྱེད་
བཟླས་ཀྱིས་བུམ་པ་སྟ་གོན་དང༌། སྤྱི་ཁྲུས་བུམ་པར་རྡོར་སེམས་བསྐྱེད་བཟླས་བྱ།
ལས་བུམ་བསྒྲུབ། སློབ་མ་རྣམས་འཚོགས། རྩ་དབང་རྣམས་ཆོག་ཁྲིགས་ལྟར།
སེམས་བསྐྱེད་གསལ་གདབ་ནས། འདིར་སྤྱི་སྡོམ་སྤྲོས་བཅས་ལྷ་དབང་ཆེན་མོ་སྨིན་
གྲོལ་རྒྱ་མཚོ་བསྒྲུབ་པ་ལ་ཐོག་མར་གསན་པའི་ཡོན་དུ་ཞིང་ཁམས་རྒྱས་པར་འབུལ།
ཇི་སྐད་སྨོས་པའི་སྨིན་བྱེད་ཀྱི་རིམ་པ་རྒྱས་པར་བསྒྲུབ་པ་ལ་རྩ་བའི་གཏེར་གཞུང་གི་
ཚིག་དོན་ལྷག་ཆད་མེད་པ་བཏང་བའི་ཕྱག་ལེན་གྱི་དབང་དུ་བྱས་ཏེ་ས་བཅད་ལོ་རྒྱུས་
རྡོ་རྗེའི་གསུང་རྒྱས་པར་འབྱུང་བ་འདི་ལ་སྙན་གཏོད་པར་ཞུ། དེ་ལ་དབང་གི་ལོ་
རྒྱུས་སོགས་ནས། འགྲུབ་པར་འགྱུར༔ ཅེས་སྤྱི་སྡོམ་ཆེན་པོ་རྣམས་བཞིས་བསྟན་པ་
144

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
ལས། སྤྱི་དོན་དང་པོ་དབང་གི་བཀའ་བབས་སོགས་ནས། བར་གྱི་ལེའུའི་མཚན་
རྣམས་བསྐྱུར་བའི་འཕྲོས་མཐར་ ཆགས་སུ་བཏང་སྟེ། ཐུགས་ལ་བསྟིམ༔ ཞེས་
གསུངས་པ་ལྟར་ལགས་སོ། །སྤྱི་དོན་གཉིས་པ་དབང་གི་དགོས་དོན་སོགས་ནས།
འདས་པའི་ཐེག་པ་ལ་མཐར་ཕྱིན་པར་བྱའོ།
།དེ་ལྟ་བུའི་ཐེག་པ་རིམ་འཇུག་གི་ཐོག་
མར་འཇིག་རྟེན་པའི་ཐེག་པའི་སྤྱི་ཁྲུས་རིགས་དྲུག་གནས་སྦྱོང་གི་དབང་བསྐུར་ཞུ་
བའི་ཡོན་དུ་མཎྜལ་འབུལ། གསོལ་བ་གདབ། ཨེ་མ་བླ་མ་དཔལ་ཆེ་སོགས་སྤྱི་དོན་
གསུམ་པའི་སྐབས་ལྟར་བཏང་ནས། སྤྱི་ཁྲུས་བུམ་དབང་ཡན་བཏང་། རྟ་མཆོག་རོལ་
པའི་སོགས་ནས། ཀུན་གྱི་སྔོན་འགྲོའོ༔ཞེས་གསུངས་སོ། །དེ་ནས་གོང་གི་འཕྲོས།
གཉིས་པ་ལོག་པར་ལྟ་བ། ནས། འཇུག་པར་བྱའོ། །ཞེས་གསུངས་ཏེ་དེའི་དབང་
དོན་འདིར་ལོག་པར་འདྲེན་པའི་བགེགས་བསྐྲད་ཅིང་བར་གཅོད་མི་འཇུག་ པའི་
མཚམས་གཅོད་སྲུང་འཁོར་བསྒོམ་པར་གསུངས་པ་ལྟར་བགྱི་བ་ལགས་པས་འདུན་
པ་མཛད་པར་ཞུ། ཞེས་མཚམས་སྦྱར་ལ། ཡི་དམ་ལས་བྱང་རྒྱས་བསྡུས་གང་རུང་
སྐབས་བསྟུན་གྱིས་མཚམས་གཅོད་སྲུང་འཁོར་རྣམས་བཏང་། རང་རེ་རྣམས་ཐོག་
མར་དབང་བསྒྲིགས་ལྟར་ལ་མཎྜལ་ཡང་འབུལ་བ་ཞུ། ཞེས་འབུལ་དུ་གཞུགདབང་
གཞུང་གོང་གི་འཕྲོས། འཇིག་རྟེན་ལས་འདས་པའི་ཐོབ་པར་འདོད་པའོ། །དེ་ལྟ་
བུའི་ཉན་རང་བྱང་སེམས་གསུམ་གྱི་ཐེག་པ་ལ་འཇུག་པའི་དབང་དོན་སྐྱབས་སུ་འགྲོ་
བ་དང་སེམས་བསྐྱེད་པ་ལགས་ཤིང༌། དེའང་ཐོག་མར་སྡོམ་པ་ཐམས་ཅད་ཀྱི་གཞི་
རྟེན་ སྐྱབས་ སུ་ འགྲོ་ དགོས་ཏེ། ཀྱེ་ ཧོ། སོགས་དབང་བསྒྲིགས་ལྟར་བརྗོད། སྟོང་
གསལ་བསྒོམ༔ གསུམ༔ དབང་གཞུང་གོང་འཕྲོས། བཞི་པ་དབང་པོ་འབྲིང་གི་ཐ་མ་
ནས། ས་ནོན་པར་འདོད་པའོ༔ དེ་རྣམས་ཀྱི་དབང་དོན་འདིར་གོ་འཕང་མཆོག་ཏུ་
145

ཀོང་སྤྲུལ་ཡོན་ཏན་རྒྱ་མཚོས་མཛད།
དྲངས་ཤིང་སྒོ་གསུམ་དག་པར་བྱེད་པའི་ཐབས་ཁྱད་པར་ཅན་སོ་ཤིང་སྲུང་སྐུད་ཀུ་ཤ་
སྦྱིན་པ་ལགས་ཏེ། དྲི་དང་ལྡན་ཅིང་སོགས། །སོ་ཤིང་སྲུང་སྐུད་ཀུ་ཤ་སྦྱིན་པ་རྣམས་
རྩ་དབང་ཆོག་ཁྲིགས་ལྟར་གྲུབ་ནས་དགེ་བ་བསྔོ། སློབ་མ་གྲོལ། སློབ་དཔོན་གྱིས་
ལྷ་ལ་གསོལ་གདབ་བྱ། བདག་བསྐྱེད་བསྡུ་ལྡངས་ལས་བྱང་བྱ། ༈ཉིན་གཉིས་པར།
དངོས་གཞིའི་ཐོག་མར། བརྒྱུད་འདེབས། གཏོར་མ་ཆ་གཉིས་བཏང་། དམ་པ་རིགས་
བརྒྱའི་ ལས་ བྱང་ ཆེན་ མོའི་ སྔོན་ འགྲོ་རྣམས་ ཕན་ཚུན་སྦྲགས་མར་བཏང་། དེ་
ནས་དམ་པ་རིགས་བརྒྱའི་མངོན་རྟོགས་ནས་བརྩམས། མཆོད་པའི་སྐབས་མཆོད་
འབུལ་སྦྱར་ཐུབ་ན་ལེགས་ཤིང་བཟླས་པའི་བར་བཏང་ལ་མཆོད་བསྟོད་འབུལ།
ནས་ཡི་དམ་གྱི་མངོན་རྟོགས་ནས་བཟླས་པ་ཡན་གྲུབ་པ་དང༌། བུམ་དཀྱིལ་གསལ་
གདབ་སྤྱི་འཕྲོ་མདོར་བསྡུས་དང་བུམ་བཟླས་མཐར་སྟོང་ཚིགས་འབུལ། འོད་ཞུ་བྱ།
དེ་
ལས་གཞུང་གཏོར་མ་འབུལ། བཀའ་སྲུང་གསང་བ་ཀུན་འདུས་ཀྱི་ལས་བྱང་བཏང་།
གཏོར་འབུལ་བྱ། རུ་ཟུང་བཞིའི་བཤགས་པ་བྱ། མདོངས་སྐོང་། མར་མེའི་སྨོན་ལམ་
བཅས་སྦྱར། ཞི་དྲག་གཉིས་ཀའི་ཚོགས་དང་སྐོང་བ་གྲུབ་ནས་རིག་མེ་དོར། གནང་
བ་ཞུ་བ་སྤྱི་ལྟར་བྱ། དཀྱིལ་འཁོར་ལ་ཡོལ་བ་བཏང༌། དེ་ནས་སློབ་མ་ལ་ཁྲུས།
བགེགས་བསྐྲད། སྲུང་འཁོར། སེམས་བསྐྱེད་གསལ་གདབ་རྗེས། བདུན་པ་དབང་
པོ་རབ་ཀྱི་ཐ་མ་དབང་གཞུང་སྔ་འཕྲོས་ལྟར་བརྗོད་ལ། བགྲོད་དུ་མེད་པའོ༔ ཞེས་
གསུངས་པའི་ཡོ་ག་རྣམ་གསུམ། ཡང་ཏི་དང་བཅས་པའི་དབང་རྣམས་ རིམ་པར་
བསྐུར་བ་ལ་དཀྱིལ་འཁོར་དུ་འཇུག་པའི་ཆོས་དང་ཞུགས་ནས་དབང་བསྐུར་བ་
གཉིས་སུ་ཡོད་པ་ལས། ཐོག་མར་འཇུག་པའི་ཆོས་རྣམས་ཞུ་བའི་ཡོན་དུ་དམིགས་ཏེ་
མཎྜལ་ཕུལ། མཚམས་སྦྱོར་བཅས་གསོལ་གདབ། ཀྱཻ། དུས་གསུམ་སངས་རྒྱས་
146

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
སོགས་ལས་བྱང་ཆུང་བའི་ནང་ལྟར་ལན་གསུམ། གནང་སྦྱིན་ཕྱིན་དབང་གཞུང་ལྟར་
ལ་མིག་དར་མེ་ཏོག ཚོགས་བསགས། ཀྱེ། བདེ་གཤེགས་དགོངས་འདུས་ སོགས་
ལས་བྱང་ཆེན་མོ་ནས་ལེན། བྱིན་འབེབས་སྐབས་སློབ་མ་རྣམས་དབང་ཆེན་ཞལ་ལྔ་
ཕྱག་བཅུ་བར་བསྐྱེད་དགོས་བས་དཔེ་འཛོམ་ན་མངོན་རྟོགས་གཞུང་ཆེན་ནས་ལེན།
་ན་ལས་བྱང་ཆེན་མོ་ལྟར་གསལ་གདབ། དཀྱིལ་འཁོར་བརྡའ་དོན་སྤྲད་
པའི། དགའ་བ་དང་སྤྲོ་བ་བསྐྱེད་འཚལ༔ ཡན་སོང་ནས། དེ་རྣམས་ཀྱིས་དཀྱིལ་
འཁོར་དུ་འཇུག་པའི་ཆོས་གྲུབ་པ་ལགས། ཞུགས་ནས་མངོན་པར་དབང་བསྐུར་བ་
མ་འཛོམ་ན
ལ་རྣམ་གྲངས་བདུན་དུ་ཡོད་པའི་དང་པོ་ཕྱི་ལྟར་ཐུན་མོང་རིགས་པའི་དབང་ལྔ་ཞུ་
བའི་ཡོན་དུ་མཎྜལ་ཕུལ། གསོལ་གདབ་བྱ། བུམ་ཆུ་མི་བསྐྱོད་པ་བསྐྱེད་བསྟིམས་
ཚིག་ལྷུག་རྒྱས་བསྡུས་གང་ཤེས་སྤྱི་ལྟར་བྱ་བ་སོགས་རིག་དབང་ལྔ་ལ་འགྲེ། རྡོ་རྗེའི་
བརྟུལ་ཞུགས་ལ་དབང་རྫས་སློབ་མ་གཉིས་ཀ་རྡོར་སེམས། སློབ་དཔོན་དབང་ལ་
སློབ་མ་དབང་ཆེན་ཡབ་ཡུམ་སྔར་ལྟར་བསྐྱེད། རྡོར་དྲིལ་བྱིན་བརླབས་སྤྱི་མཐུན་
བྱ། འབྱེད་པར་བྱ༔ དེ་དག་གིས་དཀྱིལ་འཁོར་ སྤྱིའི་འཇུག་ཚུལ་ཐུན་མོང་རིགས་
ལྔའི་དབང་བསྐུར་གྲུབ་ནས། བྱེ་བྲག་ཏུ་དཀྱིལ་འཁོར་སོ་སོའི་ལྷ་དབང་རྒྱས་པར་
བསྐུར་བའི་ཐོག་མར་ས་བཅད་གཉིས་པ་བརྒྱུད་བླ་མ་རིག་འཛིན་དབང་བསྐུར་ཞུ་
བའི་ཡོན་དུ་མཎྜལ་ཕུལ། གསོལ་གདབ། བུམ་པ། བདུད་རྩི། ཤེལ་རྡོ། མེ་ལོང་
རྣམས་སོང་ནས་བྲིས་སྐུ་འབག་དབང་གཞུང་གསལ་རྗེས། བརྒྱུད་པ་རེ་རེ་བཞིན་ཁ་
བསྒྱུར་ནས་བསྐུར་དགོས་པར་འདུག་ཀྱང་མདོར་བསྡུས་ས་བཅད་ཙམ་དུ།
འཛིན་བརྡ་བརྒྱུད་བླ་མ་རྣམས། །ཡེ་ཤེས་ཆེན་པོའི་རྩལ་རྫོགས་ནས། ཀུན་བཟང་
རྒྱལ་སྲིད་སྤེལ་བ་ལ། གསོལ་བ༴ སྔགས། གང་ཟག་སྙན་བརྒྱུད་བླ་མ་རྣམས། །
རིག་
147

ཀོང་སྤྲུལ་ཡོན་ཏན་རྒྱ་མཚོས་མཛད།
གདོད་མའི་གནས་ལུགས་མངོན་གྱུར་ཏེ། །རླབས་ཆེན་ཕྲིན་ལས་སྒྲུབ་པ་ལ། གསོལ་
བ༴ སྔགས། ལས་འཕྲོ་གཏེར་བརྒྱུད་བླ་མ་རྣམས། །ས་ལམ་ཡོན་ཏན་མཐར་ཕྱིན་
ཏེ། །ཐུགས་རྗེས་འགྲོ་དོན་མཛད་པ་ལ། །གསོལ་བ་འདེབས་སོ་བྱིན་གྱིས་རློབས། །
སྔགས་དང༌། བུམ་དབང་བསྐུར་བ་སོགས་ནས། འདིས་འགྲུབ་འགྱུར༔ དེ་དག་གིས་
བྱིན་རླབས་ཐོག་བབས་སུ་འབྱུང་བ་བརྒྱུད་གསུམ་བླ་མའི་དབང་བསྐུར་གྲུབ་པ་
ལགས། གསུམ་པ་ མ་ ཧཱ་ ཡོ་གའི་དཀྱིལ་ འཁོཪ་ དུ་ སྒྱུ་ འཕྲུལ་ དགོངས་ འདུས་ ན་
རག་དོང་སྤྲུག་གི་དབང་བསྐུར་ཞུ་བའི་ཡོན་དུ་མཎྜལ་ཕུལ། གསོལ་བ་གདབ།
གནོང༌སྦྱིན་སོགས་དང༌། བུམ་དབང་དགུ། ཚོམ་བུ་དགུའི་ལྷ་དབང་རྫོགས་
བསྐུར། གསུང་དབང་ལ་འོག་ཁྲོ་བོའི་སྐབས་སུ་འབྱུང་བའི་གསོལ་གདབ་ཁ་བསྒྱུར།
རིགས་བརྒྱའི༌སྔགས༌དང༌ ། ཨོཾ་ནི༌སངས་རྒྱས་སོགས། ཐོབ་གྱུར་ཅིག༔ ཨཱཿ བྷནྡྷ་
མཚན་ལྡན་སོགས་བདུད་རྩི། ཧཱུཾ་རྡོ་རྗེ་རྩེ་ལྔ་སོགས་ཕྱག་མཚན། ཧཱུཾ་དུས་གསུམ་བདེ་
གཤེགས་སོགས་རྣམ་བུམ། ཧཱུཾ་དབུ་རྒྱན་ཅོད་པན་སོགས་ཆས་དབང་། ཧཱུཾ་ཤེས་རབ་
དག་པས་སོགས་བཤད་སྒྲུབ་དབང༌། ཕྲིན་ལས་གཏོར་དབང་འོག་གཞི་ཞི་ཁྲོ་ལྟར།
ཨོཾ་ཨཱཿཧཱུྃ་ཧྲཱིཿ དཔལ་གཏོར་མཚན་རྫོགས་སོགས་ཀྱིས་བསྐུར། ཤིས་པ་བརྗོད།
པར་
སྐབས་འདི་ཙམ་ལ་བར་མཚམས་བྱས་ན་རིང་ཐུང་མཚམས་པར་འགྱུར་རོ། །སླར་
འཚོགས་ལ་ཁྲུས་དང་ཕྱག་བྱ། སེམས་བསྐྱེད་གསལ་གདབ། ཡི་དམ་དགོངས་འདུས་
རྟ་མཆོག་རལ་པའི་རྒྱབ་ཆོས་སྤྱི་སྡོམ་སྨིན་བྱེད་དབང་རིམ་ཆེན་མོ་ལས། རྩ་བའི་ས་
བཅད་བཞི་པ་མ་ཧཱ་ཡོ་གའི་ཡི་དམ་ཁྲོ་བོའི་དཀྱིལ་འཁོར་དུ་དབང་བསྐུར་བ་ལའང་
ནང་གསེས་དབང་གི་རིམ་པ་ལྔ་ཡོད་པའི་དང་པོ་སྐུ་བུམ་པ་ལ་བརྟེན་ནས་ལྷ་དབང་
ཡོངས་རྫོགས་ཞུ་བའི་ཡོན་དུ་མཎྜལ་ཕུལ། གསོལ་བ་གདབ། བུམ་དབང་སྨོན་ལམ་
148

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
བཅས་རྩ་བའི་དཀྱིལ་འཁོར་དང་སྤྲུལ་པའི་མ་མོ་རྣམས་ཀྱི་ལྷ་དབང་སོ་སོ་དང་འོག་
གི་སྨོན་ལམ་རེ་རེ་བཞིན་སྦྲགས་ན་ལེགས་པས་བར་རིམ་བཞིན་ཡར་ལེན། དྲེགས་
པའི་སྲོག་དབང་ཡང་གཞུང་གསལ་ལྟར་ལ། བྱིན་དབབ་བསྟིམ་གྱི་རྗེས་སློབ་མ་
དབང་ཆེན་གྱི་གསལ་སྣང་ང་རྒྱལ་བསྐྱེད་པའི་ཚིག་རྒྱས་བསྡུས་གང་རུང་བརྗོད་ལ་
ཙཀྲཱི་རྣམས་རིམ་པར་གཏད། གཉིས་པ་དབང་ཆེན་ལྷ་ཚོགས་ཡོངས་རྫོགས་ཀྱི་
གསུང་གི་དབང་བསྐུར་ཞུ་བའི་ཡོན་དུ་མཎྜལ་ཕུལ། གསོལ་གདབ། རྩ་སྔགས་དང༌།
ཨོཾ་ནི་སངས་རྒྱས་སོགས། ནས། དབང་བསྐུར་རྫོགས་པར་ཤོག༔ བླ་མ་རྟ་མགྲིན་
དབང་ཆེན་སོགས་དང་སྔགས་གསུམ་རྗེས་ཟློས། ཁྲོ་བོ་དབང་ཆེན་ཡོངས་རྫོགས་ཀྱི༔
སྙིང་པོ་གསང་བའི་སྔགས་ཀྱི་ནུས་པ༴ ཁྲོ་བོའི་གསུང་དབང་༴་ཞེས་བསྒྱུར་ལ་བརྟན་
པའི་སྔགས་དང་མེ་ཏོག་འཐོར། དྲེགས་བའི་འཁོར་ཚོགས་སྲོག་ནས་གཟིར་བའི་
དྲག་སྔགས་ཁྲོ་འདུས་ཀྱི་རྗེས་ཟློས། ༀ་པདྨནྟ་ཀྲྀ་ཏ་སོགས། ལན་གསུམ། སྣང་སྲིད་
དབང་ཆེན་སོགས། སྔགས་བྱང་མགྲིན་པར་བཞག་ལ། ཧོ༔ གསུང་དབང་ཐོབ་ནས་
སོགས། བདུད་རྩི། ཧཱུཾ། རྡོ་རྗེ་རྩེ་དགུ་སོགས་ཡབ་དང༌། གྲི་ཐོད༌ཡུམ་གྱི་ཕྱག་མཚན།
བུམ་ དབང་ བཅས་ ཐུགས་ དབང་ ཡོན་ཏན་རྒྱན་རྫས། ཧཱུྃ་གཏི་མུག་གླང་ ཀོ་ ནས་
ཉན་འཆད་སྒོམ་སྒྲུབ་ཆས་ཀྱི་བར། ཕྲིན་ལས་མཆོད་རྫས་རྣམས་དང་ལས་བཞིའི་
ཕུར་པའི་དབང་གྲུབ་ནས། བསྒྲལ་དབང་རྒྱས་པ་བསྒྲལ་བའི་ལས་རིམ་སོགས་དང་
སྤྲེལ་དགོས་པར་སྣང་ཡང་མདོར་བསྡུས་ཙམ་དུ་ཧོམ་བསྐྱེད་དང་འགུགས་གཞུག་སྤྱི་
འགྲེ་བྱ། གོང་གི་ཁྲོ་འདུས་དང་ མ་མོ་འདུས་པའི་དྲག་སྔགས་ཀྱིས་ཐུན་ བྲབ་ཏུ་
གཞུག གཞུང་གསལ་ཕུར་གདབ་དང་ལས་བྱང་ལྟར་ཞལ་བསྟབ་བྱ། འགྲོ་འདུལ་
ཡོངས་རྫོགས་དམ་རྫས་གཏོར་མའི་དབང་གསང་སྒྲུབ་ཀྱི་དངོས་གྲུབ་གཏོར་དབང་
149

ཀོང་སྤྲུལ་ཡོན་ཏན་རྒྱ་མཚོས་མཛད།
དཔེ་མ་འབྱོར་ན་ལས་བྱང་ཆེན་མོའི་དངོས་གྲུབ་བསྐུལ་ཚིག་ཁ་བསྒྱུར། དེ་ནས་ཤིས་
བརྗོད། དམ་ཚིག་བསྒྲལ་བཟུང་སོགས་དབང་རྗེས་སྤྱི་ལྟར་བྱ། ཚོགས་ལ་རོལ་ཞིང་
ལྷག་ཆོག་ཕྱིན་ལས་བྱང་ཞི་དྲག་གུང་བསྡེབས་ལ་མཐར་དབང་ངོ༌། ། ༈ཉིན་གསུམ་
པའི་སྔ་དྲོ་སྔོན་གཏོར་ཆ་གཉིས་བཏང་། མཁའ་འགྲོའི་ལས་བྱང་པདྨའི་ཟེར་ཕྲེང་ལ་
མཆོད་བྱང་། གྲུབ་ན་སྐོང་བཤགས་ཀྱང་སྦྱར་ནས་ཚོགས་མཆོད་བར་བཏང་། རྣམ་
བུམ་བསྐྱེད་བཟླས། ལས་བུམ་བསྒྲུབ་པ་དང་རིག་མེ་དོར་བ་སོགས་སྤྱི་ལྟར་བྱ།
དབང་ལ་ཁྲུས། བགེགས་བསྐྲད། མཎྜལ། དེ་ནས་སྔོན་འགྲོ་རྣམས་མཁའ་འགྲོ་
གསང་ལམ་ཐུགས་སྒྲུབ་ལྟར་སོང་བར་གསུངས་པས་གྲུབ་ན་གཏེར་གཞུང་དང་།དབང་
གཞུང་ཟིན་ཐོ་བསྟུན་པ་བཏང་། མི་འགྲུབ་ན་སྤྱི་ཙམ་དུ། གོང་གསལ། ཀྱེ། དུས་
གསུམ་སངས་རྒྱས་སོགས་གསོལ་གདབ་ནས་དཀྱིལ་འཁོར་བསྟན་པའི་བར་བཏང༌།
བྱིན་འབེབས་སྐབས་སློབ་མ་མཁའ་འགྲོའི་གཙོ་མོར་བསྐྱེད། ལྷ་ངོ་མཁའ་འགྲོའི་
དཀྱིལ་འཁོར་མཚན་ཙམ་གྱིས་བསྟན། དངོས་གཞི་བུམ་དབང་ཞུ་བའི་ཡོན་དུ་མཎྜལ་
ཕུལ། གསོལ་བ་གདབ། བུམ་དབང་བསྐུར་ཚིག་གོང་གི་ཡི་དམ་ཁྲོ་བོ་ལྟར།
བུམ་པའི་ངོ་བོ་སོགས་ལ། སྔགས། ཨོཾ་ཨཱཿཧཱུྃ་ཧྲཱིཿམ་ཛྙཱ་ན་ཌཱ་ཀི་ནཱི་བཛྲ་ཀ་ལ་ཤ ཞེས་
བསྒྱུར་ལ། བི་ཤུདྡྷེ་ཧཱུཾ༔ བར་བརྗོད། དེ་ནས་རང་གཞུང་། ལུས་ཀྱི་དྲི་མ་སོགས་དང་།
ལྷ་དབང་གསོལ་གདབ་ནས་བཟུང་སྔགས་ཀྱིས་བརྟན་པའི་བར། དེ་ནས་ཞི་ཁྲོའི་
གསུང་དབང་སྐབས་ལ་ཚིག་ཅུང་ཟད་བསྒྱུར་ཏེ། བླ་མ་ཡེ་ཤེས་མཁའ་འགྲོར་གསལ།
ཐུགས་ཀའི་སྔགས་ལས་སོགས། འབར་བར་བསམ༔ཞེས་དམིགས་པ་ཕོག་ལ་དེ་
འཕྲོས་ཡོད་པའི་ཨ་ནུ་ཡོ་ག་མཁའ་འགྲོའི་སྙིང་པོ་ཚན་གཉིས་རྗེས་ཟློས་ལན་གསུམ་
རེ་བྱར་གཞུག་ཨ༔ བྷནྡྷ་མཚན་ལྡན་སོགས་ཀྱིས་བདུད་རྩི་སྦྱིན། སྔགས་བྱང་ཕྲེང་བ་
ཧཱུྃ་ཧྲཱིཿ
150

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
གཏད་ལ་རང་གཞུང་ངོ་སྤྲོད་སྨོན་ལམ་སྔགས་ཀྱིས་བརྟན།